Η **Wolt** είναι φινλανδική εταιρεία, γνωστή για την πλατφόρμα παράδοσης τροφίμων και εμπορευμάτων που λειτουργεί. Στις εφαρμογές της Wolt ή στον ιστότοπο, οι πελάτες μπορούν να παραγγείλουν τρόφιμα και είδη οικιακής χρήσης από εστιατόρια και καταστήματα που συνεργάζονται με την πλατφόρμα και είτε να παραλάβουν την παραγγελία τους στο κατάστημα είτε να την παραλάβουν από κάποιο συνεργάτη της πλατφόρμας. Η Wolt κατέχει και την σειρά παντοπωλείων Wolt Market. Η Wolt έχει την έδρα της στο Ελσίνκι.

Τον Μάιο του 2022, η Wolt αποκτήθηκε από την αμερικανική εταιρεία τεχνολογίας DoorDash.

Ιστορία
-------

Η Wolt ιδρύθηκε το 2014 από 6 άτομα, συμπεριλαμβανομένου του Μίκι Κούουσι, του πρώην διευθύνοντος συμβούλου της Slush και διευθύνοντος συμβούλου της Wolt. Ο Κούουσι είναι επίσης υπεύθυνος για τις επιχειρήσεις της DoorDash εκτός των ΗΠΑ από τον Μάιο του 2022, όταν η DoorDash απέκτησε την Wolt.

 Οι χώρες στις οποίες λειτουργεί η εταιρεία.
Τον Μάιο του 2023, η Wolt δραστηριοποιείται σε 25 χώρες και περισσότερες από 300 πόλεις, συμπεριλαμβανομένων του Ελσίνκι, του Τόκιο, του Τελ Αβίβ και του Βερολίνου. Η Wolt έχει περισσότερους από 70.000 εμπορικούς συνεργάτες, 150.000 διανομείς και 20 εκατομμύρια εγγεγραμμένους πελάτες. Η Wolt απασχολεί πάνω από 7.000 υπαλλήλους στα γραφεία της σε 25 χώρες. 

Τον Νοέμβριο του 2021, ανακοινώθηκε ότι η Wolt θα αποκτηθεί από την DoorDash μέσω ανταλλαγής μετοχών, δίνοντας στους μετόχους της Wolt μερίδιο στην DoorDash για μια συμφωνία ύψους 8.1 δις δολαρίων. Στις 31 Μαΐου 2022 ολοκληρώθηκε η εξαγορά.

Διανομείς
---------

Οι διανομείς της Wolt δεν εργάζονται για την εταιρεία (εκτός από τη Γερμανία), αλλά είναι αυτοαπασχολούμενοι και μπορούν να αποφασίσουν πότε, πού και πόσο θα εργάζονται. Ως αυτοαπασχολούμενοι, οι διανομείς πρέπει να πληρώνουν όλα τα παρεπόμενα έξοδα της εργασίας τους, όπως συνταξιοδοτικές εισφορές, κοινωνική ασφάλιση και έξοδα για εργαλεία, από τον μισθό που λαμβάνουν. Όλα τα έξοδα ασφάλισης, τροφοδότησης με καύσιμα και τα λοιπά βαρύνουν τον διανομέα συνεργάτη. Ως αυτοαπασχολούμενοι, οι διανομείς δεν λαμβάνουν άδειες μετ΄ αποδοχών. Σύμφωνα με τη Wolt, περίπου το ένα τρίτο των διανομέων της είναι πλήρους απασχόλησης. Περίπου το ένα τέταρτο των διανομέων της είναι φοιτητές. Υπάρχει ένα σημαντικό ποσοστό μεταναστών στο Ελσίνκι, για παράδειγμα.

Το 2023 οι εργαζόμενοι της εταιρείας στην Ελλάδα ξεκίνησαν κινητοποιήσεις, με στόχο την διατήρηση της υπάρχουσας αμοιβής ανά παραγγελία, την σύναψη συμβάσεων αορίστου χρόνου απευθείας με την Wolt, πλήρη εργασιακά και ασφαλιστικά δικαιώματα για όσους εργάζονται με έμμεσο εργοδότη, μέτρα υγιεινής και ασφάλειας και δωρεάν παροχή του απαραίτητου εξοπλισμού για την ασφάλεια των εργαζομένων.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Wolt** |

1. ↑  «Wolt Market Reduces Prices of Nearly 100 Staple Grocery Items by 15% - BBJ». *BBJ.hu*. .
2. ↑  «Wolt to expand to 15 new communities near Rishon, Rehovot». *The Jerusalem Post*. .
3. ↑  Sterling, Toby (1 June 2022). «DoorDash sees tepid Q2 for Wolt as it completes $3.5 bln takeover». *Reuters*.. Ανακτήθηκε στις 8 February 2023.
4. 1 2  Sterling, Toby (1 June 2022). «DoorDash sees tepid Q2 for Wolt as it completes $3.5 bln takeover». *Reuters*.. Ανακτήθηκε στις 8 February 2023.
5. ↑  «DoorDash Joins Forces with Wolt». *ir.doordash.com*. 9 Νοεμβρίου 2021.
6. ↑  «Voiko ruokalähetti muka tienata 4 000 e/kk? Järjestön laskelma paljastaa karun totuuden palkasta». Iltalehti.fi. 18 Νοεμβρίου 2019.
7. ↑  «Miten lähetin eläketurva, sairausvakuuttaminen ja työttömyysturva toimivat?». Wolt Blog. [*Αναξιόπιστη πηγή 
;*]
8. ↑  902.gr (3 Απριλίου 2023). «Συνεχίζουν τον αγώνα μετά την άρνηση της «Wolt» να δεχθεί τα αιτήματά τους (VIDEO - ΦΩΤΟ)». *902.gr*. Ανακτήθηκε στις 26 Σεπτεμβρίου 2023.